

**Смернице за израду Конзорцијског споразума**

**Важна информација**

* Намена ове контролне листе је сумирати главне ставке израде Конзорцијског споразума између партнера у ЕУРЕКА пројекту.
* Преговори око израде конзорцијског споразума захтевају одређено временско трајање те га је потребно пажљиво израдити узимајући у обзир карактеристике пројекта. Помоћ стручне особе у састављању истог се нарочито препоручује. Образац конзорцијских уговора развијен за неке друге програме не би се требао користити.
* Молимо Вас да обратите пажњу да би финална верзија (оверена и потписана од свих партнера) Конзорцијског споразума требала бити предата као део ЕУРЕКА пројектне пријаве.

Више информација о ЕУРЕКА пројектима: www.eurekanetwork.org

**Увод и дефиниције**

* Идентификујте све укључене стране и њихове службене представнике.
* Опишите контекст сарадње, њене циљеве и оквир у којем ће се одвијати.
* Дефинишите намене Конзорцијског споразума (нпр. да утврди односе између странака, посебно организацију рада између партнера, управљање Еурека пројектом те правима и обвезама партнера, одговорности партнера те права интелектуалног власништва и решавање спорова).
* Дефинишите кључну правну и техничку терминологију како бисте избегли евентуалне неспоразуме.
* Попишите све прилоге Споразума.

**Имплементација ЕУРЕКА пројекта**

* Опишите пројект у основним увјетима и реферирајте се на техничке прилоге за детаље (радни пакети, расподела задатака, кључне тачке и резултати, важни догађаји).
* Дефинишите очекиване резултате пројекта.
* Опишите техничку одговорност и допринос (кадрове, постројења, опрему, материјале, итд.) сваког партнера у имплементацији пројекта.
* Наведите колику и какву подршку су партнери дужни дати једни другима како би осигурали правилну реализацију пројекта.
* Дефинишите врсту (финансијске, техничке…) и распоред слања извештаја.

**Организација/менаџмент пројекта**

* Дефинишите улоге и одговорности сваког партнера с административне, правне, финансијске и техничко-технолошке стране. Наведите додатне дужности водећег партнера.
* Дефинишите унутарњу организацију конзорцијума (нпр. управљачка тела, одборе и/или радне групе, комуникацију између партнера, информације итд.). Опишите различита тела, улогу и интерна правила (нпр. Како се именују чланови? Како се доносе одлуке? Колико ће бити састанака и како ће бити организовани?).
* Дефинишите процедуре којима ћете пратити пројекат са научног, техничког и финансијског гледишта.
* Дефинишите процедуре у случају додатних задатака или измена иницијалног радног плана.
* Одредите услове под којима се постојећи партнери могу повући из пројекта или умањити/увећати свој допринос.
* Наведите у којој је мери допуштено под-уговарање.
* Дефинишите услове под којима се нови партнери могу укључити у пројекат.

**Финансијске теме**

* Наведите укупни буџет пројекта и пројекцију трошкова сваког партнера.
* Наведите потребне националне захтеве (нпр. финансијска извештавања).
* Наведите на који начин ће бити подељени будући финансијски приходи од резултата пројекта између партнера (постотно-%).

**Поверљивост и публикације**

* Наведите у којој мери се информације изнесене током пројекта требају сматрати поверљивима.
* Утврдите који тип докумената би требао бити печатиран и третиран „поверљивим “и евентуалне изузетке.
* Дефинишите у којој мери су допуштене публикације резултата пројекта и под којим условима.

**Власништво и заштита већ постојећег знања (енг. пре-еxистинг кноw-хоw) и пројектних резултата**

* Одредите које и какво већ постојеће знање (заштићено или незаштићено) треба бити измењено у сврху правилне реализације пројекта.
* Утврдите како ће власништво пројектних резултата бити расподељено међу партнерима (нпр. Постотно %).
* Опишите како ће бити управљано заједничким власништвом.
* Утврдите услове под којима власништво већ постојећег знања и пројектних резултата може бити трансферирано између партнера и према трећим странама (посебно удруженим телима).
* Наведите како ће бити заштићени пројектни резултати (врста заштите, трајање итд.)

**Право приступа и кориштења већ постојећег знања и пројектних резултата**

* Одредите право приступа (укључујући финансијске услове, ако постоје) која ће бити додељена за кориштење већ постојећег знања и пројектних резултата (заштићених или незаштићених) током имплементације пројекта.
* Одредите права (укључујући финансијске услове ако постоје) која ће бити додељена за кориштење пројектних резултата.
* Утврдите како и у којој мери може бити одобрена ексклузивна лиценца између партнера и према трећим странама.
* Је ли могуће додељивање под-лиценце?
* Наведите је ли могуће додељивање права трећим странама или придруженим друштвима.
* Наведите како ће партнери користити пројектне резултате, нпр. заједнички или појединачно.
* Наведите услове за кориштење резултата од трећих страна.
* Одредите потенцијални приход од ауторског права или најмање услове за одобрење ауторског права.

**Обавезе**

* Наведите у којој мери ће се партнер који нанесе штету или повреду другог партнера или добра или особа сматрати одговорним.
* Одредите могуће акције и финансијске казне у случају повреде или штете, у случају повлачења, грешке или изласка из конзорција.
* Одредите акције, решења, казне у случају банкрота.
* Предвидите акције и помоћ у случају више силе.

**Завршне одредбе**

* Одредите кад конзорцијски споразум ступа на снагу и кад завршава. Наведите односи ли се то на делове споразума или на све његове одредбе.
* Предвидите флексибилну процедуру којом ћете утврдити потребе за мењањем конзорцијског уговора.
* Утврдите клаузуле за раскидање Споразума и последице повлачења једног или више партнера, посебно по питању комуникације, власништва и кориштења пројектних резултата.
* Одредите радни и управљачки језик.
* Наведите надлежни суд конзорцијског споразума.
* Одлучите и организирајте методе решавања спорова у случају унутарњих конфликата: надлежни суд или алтернативно решавање спорова, попут медијације, мирења или арбитраже.

Прилагођено на српски језик према службеној документацији програма ЕУРЕКА. (©

2008 EUREKA Secretariat)